
  
38 DR 30.10.2019 

 

 

Berkaitan dengan masalah air di kawasan Kampung Brantian dan Sungai Udin, ini 
boleh dicadangkan kepada Kerajaan Negeri Sabah untuk dimasukkan dalam senarai 
keutamaan negeri. Buat masa ini, projek itu belum ada.  

Berkaitan dengan isu Yang Berhormat bangkitkan berkaitan bekalan elektrik 
Southern Link, ini adalah di bawah tanggungjawab Kementerian Tenaga, Sains, Teknologi, 
Alam Sekitar dan Perubahan Iklim (MESTECC). Ia bukan di bawah KPLB. Saya harap 
dibangkitkan di sanalah dan dijawab oleh Menteri yang berkenaan. 

■1220 

Tuan Yang di-Pertua, saya alih kepada apa yang dibangkit oleh Yang Berhormat 
Tenom dan Yang Berhormat Papar, yang kedua-dua Ahli Yang Berhormat ini memohon 
supaya projek pembangunan infrastruktur luar bandar di Sabah mendapat perhatian 
sewajarnya oleh pihak kerajaan.  

Untuk makluman kedua-dua Yang Berhormat, agihan belanjawan yang diberikan 
oleh pihak kerajaan bagi pelaksanaan projek jalan luar bandar, bekalan air luar bandar dan 
bekalan elektrik luar bandar di Sabah memang adalah bergantung kepada senarai 
keutamaan negeri yang dipohon oleh Unit Perancangan Ekonomi Negeri (UPEN) Sabah serta 
tertakluk kepada status kewangan semasa negara. KPLB sentiasa melibatkan agensi 
kerajaan negeri seperti UPEN, Kementerian Pembangunan Infrastruktur (KPI) Sabah, 
Kementerian Pembangunan Luar Bandar (KPLB) Sabah, Jabatan Kerja Raya Negeri Sabah 
dan Jabatan Air Negeri Sabah (JANS) dalam semua perbincangan, penyelarasan dan semak 
silang sebelum pelaksanaan sesuatu projek dan permohonan belanjawan. 

Dato’ Hajah Azizah binti Mohd Dun [Beaufort]: Yang Berhormat, boleh 
bertanyakah? Beaufort.  

Tuan Sivarasa Rasiah: Sila Yang Berhormat Beaufort. 

Dato’ Hajah Azizah binti Mohd Dun [Beaufort]: Saya hendak bertanya, banyak 
dilaksanakan program-program bekalan air luar bandar ini daripada sejak dahulu lagilah. 
Akan tetapi, adakah kementerian Yang Berhormat pergi memantau sejauh mana 
berkesannya projek-projek yang telah dilaksanakan itu sama ada dia benar-benar mencapai 
sasaran kepada mereka yang memerlukan ataupun projek itu terlaksana tetapi tidak 
mencapai sasaran? Ertinya, rakyat tidak dapat air. 

Timbalan Yang di-Pertua [Dato’ Mohd Rashid Hasnon]: Terima kasih Yang 
Berhormat Beaufort. Sila Yang Berhormat Menteri. 

Tuan Sivarasa Rasiah: Terima kasih Tuan Yang di-Pertua. Yang Berhormat 
Beaufort, yang saya terangkan tadi adalah proses di mana keputusan sama ada projek A 
atau projek B dibinalah, dilaksanakan. Cadangan akan dibangkit daripada negeri Sabah, 
perbincangan dengan beberapa agensi, selepas diputuskan, dana diperuntukkan dan 
sebagainya.  

Projek itu akan dilaksanakan oleh pihak KPLB pusat. Selepas dilaksanakan, baik 
sama ada air ataupun elektrik, itu akan diserah kepada agensi di peringkat negeri Sabah. 
Selepas itu, bukan lagi tanggungjawab KPLB pusat. Dia jadi tanggungjawab negeri Sabah 
ya. Jadi katakan dua tahun lepas itu projek itu tidak diselenggarakan dengan baik, itu bukan 
lagi tanggungjawab KPLB ya. Kita bina, habiskan dan serah kepada negeri Sabah. Itulah cara 
yang dilaksanakan sekarang. 

Dato’ Hajah Azizah binti Mohd Dun [Beaufort]: Yang Berhormat, Tuan Yang di-
Pertua, saya mohon maaf ya. Oleh kerana projek ini, projek-projek itu semua adalah untuk 
rakyat kita, sebenarnya dapat menyelesaikan masalah rakyat kita di luar bandar sepatutnya. 
Akan tetapi kalaulah dia kita biarkan sahaja begitu, ertinya tidak menyelesaikan masalah 
rakyat di luar bandar, seolah-olah sia-sialah kerja yang kita laksanakan. Itu sahaja. Saya 
minta supaya dipantau supaya ia lebih berkesan dan tercapai hasrat kita untuk membantu 
rakyat kita itu. 



Berkaitan dengan masalah air di kawasan Kampung Brantian dan Sungai Udin, ini boleh dicadangkan kepada Kerajaan Negeri Sabah untuk dimasukkan dalam senarai keutamaan negeri. Buat masa ini, projek itu belum ada. Berkaitan dengan isu Yang Berhormat bangkitkan berkaitan bekalan elektrik Southern Link, ini adalah di bawah tanggungjawab Kementerian Tenaga, Sains, Teknologi, Alam Sekitar dan Perubahan Iklim (MESTECC). Ia bukan di bawah KPLB. Saya harap dibangkitkan di sanalah dan dijawab oleh Menteri yang berkenaan. #1220. Tuan Yang di-Pertua, saya alih kepada apa yang dibangkit oleh Yang Berhormat Tenom dan Yang Berhormat Papar, yang kedua-dua Ahli Yang Berhormat ini memohon supaya projek pembangunan infrastruktur luar bandar di Sabah mendapat perhatian sewajarnya oleh pihak kerajaan. Untuk makluman kedua-dua Yang Berhormat, agihan belanjawan yang diberikan oleh pihak kerajaan bagi pelaksanaan projek jalan luar bandar, bekalan air luar bandar dan bekalan elektrik luar bandar di Sabah memang adalah bergantung kepada senarai keutamaan negeri yang dipohon oleh Unit Perancangan Ekonomi Negeri (UPEN) Sabah serta tertakluk kepada status kewangan semasa negara. KPLB sentiasa melibatkan agensi kerajaan negeri seperti UPEN, Kementerian Pembangunan Infrastruktur (KPI) Sabah, Kementerian Pembangunan Luar Bandar (KPLB) Sabah, Jabatan Kerja Raya Negeri Sabah dan Jabatan Air Negeri Sabah (JANS) dalam semua perbincangan, penyelarasan dan semak silang sebelum pelaksanaan sesuatu projek dan permohonan belanjawan. Dato' Hajah Azizah binti Mohd Dun [Beaufort]: Yang Berhormat, boleh bertanyakah? Beaufort. Tuan Sivarasa Rasiah: Sila Yang Berhormat Beaufort. Dato' Hajah Azizah binti Mohd Dun [Beaufort]: Saya hendak bertanya, banyak dilaksanakan program-program bekalan air luar bandar ini daripada sejak dahulu lagilah. Akan tetapi, adakah kementerian Yang Berhormat pergi memantau sejauh mana berkesannya projek-projek yang telah dilaksanakan itu sama ada dia benar-benar mencapai sasaran kepada mereka yang memerlukan ataupun projek itu terlaksana tetapi tidak mencapai sasaran? Ertinya, rakyat tidak dapat air. Timbalan Yang di-Pertua [Dato' Mohd Rashid Hasnon]: Terima kasih Yang Berhormat Beaufort. Sila Yang Berhormat Menteri. Tuan Sivarasa Rasiah: Terima kasih Tuan Yang di-Pertua. Yang Berhormat Beaufort, yang saya terangkan tadi adalah proses di mana keputusan sama ada projek A atau projek B dibinalah, dilaksanakan. Cadangan akan dibangkit daripada negeri Sabah, perbincangan dengan beberapa agensi, selepas diputuskan, dana diperuntukkan dan sebagainya. Projek itu akan dilaksanakan oleh pihak KPLB pusat. Selepas dilaksanakan, baik sama ada air ataupun elektrik, itu akan diserah kepada agensi di peringkat negeri Sabah. Selepas itu, bukan lagi tanggungjawab KPLB pusat. Dia jadi tanggungjawab negeri Sabah ya. Jadi katakan dua tahun lepas itu projek itu tidak diselenggarakan dengan baik, itu bukan lagi tanggungjawab KPLB ya. Kita bina, habiskan dan serah kepada negeri Sabah. Itulah cara yang dilaksanakan sekarang. Dato' Hajah Azizah binti Mohd Dun [Beaufort]: Yang Berhormat, Tuan Yang di- Pertua, saya mohon maaf ya. Oleh kerana projek ini, projek-projek itu semua adalah untuk rakyat kita, sebenarnya dapat menyelesaikan masalah rakyat kita di luar bandar sepatutnya. Akan tetapi kalaulah dia kita biarkan sahaja begitu, ertinya tidak menyelesaikan masalah rakyat di luar bandar, seolah-olah sia-sialah kerja yang kita laksanakan. Itu sahaja. Saya minta supaya dipantau supaya ia lebih berkesan dan tercapai hasrat kita untuk membantu rakyat kita itu.